open-index/open-wikipedia-markdown huggingface dataset:
Palopuro

**Palopuro** on kylä  Hyvinkäällä Hyvinkään keskustan ja Jokelan välissä. Etäisyyttä kumpaankin on noin viisi kilometriä. Palopuron kylässä asuu noin 400 ihmistä ja alueella noin 600.

Palopurossa on ollut kauppa, kirjasto, koulu, neuvola, posti ja postipankki sekä rautatieseisake. Koulu lakkautettiin vuonna 2011. Kylän nimi oli aiemmin Palojoki, mutta se muutettiin vuonna 1951, jotta vältyttäisiin sekaannuksilta Nurmijärven Palojoen kylän kanssa. Nimi tulee lähellä virtaavasta Vantaanjoen sivujoesta Palojoesta.

## Lähteet
Savonlinnan kauppatori

**Savonlinnan kauppatori** on Savonlinnan keskustassa sijaitseva tori. Kauppatori rajautuu pohjoisessa Olavinkatuun, idässä Kauppatorin katuun, etelässä Pihlajaveteen ja lännessä Haapasalmeen. Se on pohjois-eteläsuunnassa noin 125 metriä pitkä ja länsi-itäsuunnassa noin 35 metriä leveä. 

## Historia

Savonlinnan kauppatori alkoi kehittyä nykyiselle paikalleen 1860-luvulla, kun torin läheisyyteen Huvilahteen perustettiin höyrylaivoille sopiva matkustajasatama. Aiempi kauppatori oli Tottintori, joka toimi nykyistä toria vastapäätä Haapasalmen länsipuolella. Kauppatorin kasvaessa kohosi torin eteläreunaan vuonna 1898 kauppahalli yhdeksälle ruokatavarakauppiaalle. Kauppatorin ilme on vuosikymmenien kuluessa muuttunut, kun puurakennukset sen ympäriltä ovat hävinneet. 

Torin viereisessä Haapasalmessa on artesaani, kiviseppä Arto Lötjösen ja opiskelija Eeva-Maria Miettisen vuonna 2000 tekemä Norppa-patsas. Kauppatorin eteläpäähän valmistui vuonna 2003 Haapasalmen ylittävä kävelysilta, joka nimettiin Haapasalmenraitiksi.

## Kaupungin keskipiste
Kauppatori on muuttunut vuosikymmenten saatossa kesäpainotteiseksi. Savonlinnan kauppatoria pidetään kesäisin kaupungin keskipisteenä: se on suosittu matkailunähtävyys, tapahtuma-, tapaamis-, kauppa- ja kahvittelupaikka. Kaupungin keskeisimmät puistot ja matkustajasatama ovat osa Kauppatorin lähimiljöötä. Oopperapäivän avaus pidetään juhlakauden jokaisena aamuna kauppatorin viereisessä Satamapuistossa. Savonlinnan kauppatorin tarjontaan kuuluvat muun muassa perinteiset käsityöt, vihannekset, juurekset, marjat ja hedelmät, kalat, taimet ja kukat sesonkien mukaan. Lisäksi torilta löytyy erilasia leipomotuotteita, joista kuuluisin on lörtsy.

Savonlinnan kauppatorilla on perinteisesti järjestetty kevätmarkkinat maaliskuussa, syysmarkkinat syyskuussa sekä joulutori. Jouluna Tuomaan markkinat pidetään Olavinlinnassa. 

## Lähteet

## Aiheesta muualla

*Savonlinnan tori, Torikauppiaat ry
*Savonlinnan kaupunki kauppatori 
*Torikamera Savonlinnan kauppatori
*
Maailman matkailujärjestö

**Maailman matkailujärjestö** (; vuoteen 2023 asti *World Tourism Organization*, **UNWTO**) on Yhdistyneiden kansakuntien alainen järjestö. Maailman matkailujärjestö perustettiin vuonna 1975 hallitusten väliseksi järjestöksi. Järjestön tavoitteena on edistää ja kehittää matkailua sekä edistää näin taloudellista kehitystä ja kansainvälistä yhteisymmärrystä.

## Pääjohtajat

## Lähteet
F.K. Trube

**F.K. Trube Oy** on pulla- ja konditoriatuotteisiin erikoistunut leipomo Kuopiossa. Yrityksen liikevaihto oli vuonna 2021 noin 6,8 miljoonaa euroa. F.K. Trube Oy kuuluu Hallman-konserniin. Leipomo työllistää noin 60 työntekijää ja tuotteita on myynnissä vähittäiskaupoissa ympäri Suomen.   

## Historia
Yrityksen perusti Karl Trube Karjalankannaksella sijaitsevaan Kuokkalaan vuonna 1913. Truben leipomo oli 1900-luvun alussa kuuluisa erityisesti omenaleivoksistaan. Karl Truben poika Fredrik Trube, jota kutsuttiin myös lempinimellä "Ukko-Trube", peri oppinsa isältään. Fredrik Trube siirsi konditorialeipomon Kuopioon Puijonkadulle vuonna 1933. Fredrik ja Natalia Trubella ei ollut perillisiä. Trube myi liiketoimintansa Hallman-yhtiölle vuonna 1974 ja jäi eläkkeelle.

## Truben tuotteita
Truben suosituimpiin pullatuotteisiin kuuluvat Voikierrepitko,  Kanelikierrepitko sekä Puolikas kilopitko. Valikoimiin kuuluu erilaisia täytepitkoja, bostonpullia sekä sesonkituotteita. Truben tuotevalikoimaan kuuluvat myös erilaiset konditoriatuotteet, joista suosituimpia ovat Pariisinleivos, Aleksanterinleivos sekä voileipäkakut. Truben konditoriatuotteet ovat myynnissä vähittäiskaupoissa ympäri Suomen. Truben toimintaa ohjaavat BRC-sertikaatti, FSSC 22000 -sertifikaatti sekä ISO 9001 -sertifikaatti. 

## Lähteet

## Aiheesta muualla
*Truben verkkosivut
Teemu Kaski

**Teemu Kaski** (s. 1972) on suomalainen nyrkkeilijä. Hän edusti urallaan Lahden Kalevaa. Hän voitti Suomen-mestaruuden alle 54-kiloisten sarjassa vuosina 1991 ja 1993 sekä saavutti SM-hopeaa vuonna 1992 ja SM-pronssia vuonna 1990. Kaski voitti sarjansa GeeBee-turnauksessa vuonna 1993

## Lähteet
* http://www.nyrkkeilymuseo.fi/files/1990-1999.pdf 
* http://www.nyrkkeilymuseo.fi/files/geebee_1990-1999.pdf 

## Aiheesta muualla
* http://sivut.jippiimissio.fi/filebank/749-hse2007_02-nastola-09.pdf
Ella Powell

**Ella Mae Florence Powell** (s. 1. helmikuuta 2000 Cardiff) on walesilainen jalkapalloilija, pelipaikaltaan puolustaja. Hän on pituudeltaan 163-senttimetrinen. Hän edustaa Englannin toisella sarjatasolla pelaavaa Bristol Cityä, johon hän siirtyi vuonna 2021 pelattuaan sitä ennen yhden kauden Charlton Athleticissä. Hän pelasi kaudella 2023–2024 Englannin Superliigassa 20 ottelua ja teki niissä yhden maalin, marraskuussa vierasottelussa West Ham Unitedia vastaan.

Powell on pelannut Walesin alle 19-vuotiaiden ja naisten maajoukkueessa. Hän kuuluu Walesin joukkueeseen EM-kilpailuissa 2025.

## Lähteet
Peristaltiikka

**Peristaltiikka** tarkoittaa suoliston rytmistä supistusliikettä. Ruokatorven seinämässä on kaksi lihaskerrosta: sisempi poikittainen ja ulompi pitkittäinen. Näiden lihaskerrosten supistuksista syntyy aaltomainen lihasliike, peristaltiikka, joka vie ruokaa eteenpäin kohti mahalaukkua. Vastaavaa toimintaa on myös ohutsuolessa, paksusuolessa sekä lymfaattisessa järjestelmässä. Myös siemenjohtimissa tapahtuu vastaavaa supistusliikettä siemensyöksyn aikana.

## Lähteet
Akžaiyk

**Akžaiyk** () on jääpalloseura Oralin kaupungista Kazakstanista. Se pelaa Venäjän jääpallon toiseksi korkeimmalla sarjatasolla mestaruussarjassa.

Venäjän liigassa Akžaiyk ei ole koskaan pelannut, eikä myöskään Neuvostoliiton pääsarjassa. Parhaana kazakstanilaisseurana seura on ollut myös jääpallon maailmancupissa vuonna 1997, mutta kehnolla menestyksellä. Tuolloin seura käytti nimeä Kazakgaz. 

Akžaiyk on seuran historian seitsemäs nimi. Seura on perustettu vuonna 1976 nimellä Oral, vuonna 1978 nimeksi tuli Geolog, vuonna 1986 Uralets, vuonna 1993 Kazakgaz, vuonna 1998 Orda, vuonna 2001 Karatšaganak, ja vuodesta 2002 seura on ollut Akžaiyk.

## Lähteet

## Aiheesta muualla
* Virallinen sivu
* ibdb.bandysidan.nu - Akzhaiyk (Oral/Uralsk)
* Geolog-joukkue Krasnoturinskissa marraskuussa 1984 (kuva)
Lauri Kanto

**Lauri Kanto** (21. joulukuuta 1888 Vaasa – 21. joulukuuta 1966 Kotka) oli suomalainen yritysjohtaja, koulutukseltaan diplomi-insinööri. Hän työskenteli Halla Ab:n teknisenä johtajana 1921–1936, Sunila Oy:n toimitusjohtajana vuodesta 1936 vuoteen 1961, jolloin hän jäi eläkkeelle.

Kanto valmistui 1911 Teknillisestä korkeakoulusta koneinsinööriksi. Hän oli Sunilan perustamisessa mukana alusta pitäen, ja hänestä kehittyi Sunilan henkilöitymä. Hän johti yritystä vanhan ajan patriarkan tavoin. Hän oli tiiviissä yhteistyössä Alvar Aallon kanssa Sunilan asuinalueen suunnittelussa.

Hänen veljensä oli Kajaani Oy:n toimitusjohtaja, vuorineuvos Niilo Kanto.

## Lähteet
Niilo Kanto

**Niilo Kanto** (22. huhtikuuta 1897 Helsinki – 19. heinäkuuta 1956 Kajaani) oli suomalainen yritysjohtaja, koulutukseltaan diplomi-insinööri.

Kannon vanhemmat olivat räätäli Manfred Kanto ja Edla Maria Nyberg ja puoliso vuodesta 1922 Siiri Lempi Eskolin. Metsäneuvos Eero Kanto oli heidän poikansa. Niilo Kanto tuli ylioppilaaksi Helsingin suomalaisesta lyseosta 1916 ja valmistui diplomi-insinööriksi Teknillisestä korkeakoulusta 1920. Hän oli Tornatorin spriitehtaan teknillinen johtaja 1921–1922, Valtion Rikkihappo- ja Superfosfaattitehdas Oy:n insinööri Lappeenrannassa 1922, Kajaanin Puutavara Oy:n selluloosatehtaan teknillisen johtajan apulainen 1922–1925 ja selluloosatehtaan tekninen johtaja 1925–1933 ja yhtiön, vuodesta 1945 Kajaani Oy, tekninen johtaja vuodesta 1933 ja toimitusjohtaja vuodesta 1934. Kansanhuoltoministeriön teollisuusosaston päällikkönä Kanto toimi 1940. Hänellä oli myös useita luottamustehtäviä. Vuorineuvoksen arvonimen Kanto sai 1943.

Kannon veli oli Sunila Oy:n toimitusjohtaja Lauri Kanto.

## Lähteet
Now

**Now** tai **NOW** voi tarkoittaa seuraavia:

## Albumit
* ''Now'' (Anna Abreun albumi) 
* ''Now'' (Jessica Andrewsin albumi)
* ''Now'' (The Dublinersin albumi)
* ''Now'' (Fireflightin albumi)
* ''Now'' (Peter Framptonin albumi)
* ''Now'' (Astrud Gilberton albumi) 
* ''Now'' (Cara Jonesin albumi)
* ''Now'' (Maxwellin albumi)
* ''Now'' (MYMP:n albumi)
* ''Now'' (Mucky Pupin albumi)
* ''Now'' (The New Seekersin albumi)
* ''Now'' (Steve Roachin albumi)
* ''Now'' (Paul Rodgersin albumi)
* ''Now'' (Patrice Rushenin albumi)
* ''Now'' (Ten Years Afterin albumi)
* ''Now'' (The Tubesin albumi)
* ''NOW'' (Zhou Bichangin albumi)
* ''Now'' (Girugameshin albumi)
* ''NOW'' (Jade Warriorin albumi)
* ''Now'' (Shania Twainin albumi)
* ''Now!'' (Bobby Hutchersonin albumi)
* ''Now!'' (France Jolin albumi)
* ''Now!'' (Sonny Stittin albumi)
* *[[Now That's What I Call Music!]]*, sarja kokoelma-albumeita
* *[[The Rolling Stones, Now!]]*, Rolling Stonesin albumi

## Kappaleet
* "Now" (Def Leppardin kappale)
* "Now", Availin kappale albumilla *[[Front Porch Stories]]*
* "Now", Brotherhood of Manin kappale albumilla *[[Love and Kisses from Brotherhood of Man]]*
* "Now", Edie Brickellin & New Bohemiansin kappale albumilla *[[Shooting Rubberbands at the Stars]]*
* "Now", Carpentensin kappale albumilla *Voice of the Heart*
* "Now", Days of the Newin kappale albumilla *Days of the New*
* "Now", Eyedea & Abilitiesin single
* "Now", Krokusin kappale albumilla *[[Change of Address]]*
* "Now!", Sandran kappale albumilla *[[The Wheel of Time]]*
* "Now", Shirley Basseyn kappale
* "Now!", Scorpionsin kappale albumilla ''Blackout''
* "Now", Paramoren kappale albumilla *Paramore*
Simunankoski

**Simunankoski** on Keski-Suomen Laukaassa sijaitseva koski, joka muodostaa Rautalammin reitistä yhteensä noin 250 metriä pitkät koskiosuudet. Vesi laskee koskessa Leivonvedestä Kuusveteen.

## Yleistä
Leivonveden luusuassa sijaitsee Koskensaari, jonka kummaltakin puolelta tuleva uoma yhtyy virraten alaspäin Kuusveden Tahkoselkään. Vasen uoma alkaa Kortelahden puolelta ja siinä on jo saaren kohdalla noin 100 metriä pitkä koskiosuus. Oikeanpuolisessa uomassa koskiosuus alkaa vasta saaren länsikärjen kohdalla, mutta jatkuu noin 150 metriä loppuun asti. Vasen uoma yhtyy oikeaan uomaan keskellä alajuoksun koskea. Kosken alaosassa sijaitsee vielä pieni saari. Saarta on hyödynnetty koskea ylittävän kävelysillan rakentamisessa .

## Hydrologiaa
Kosken pudotus on mainittu olevan 2,21 metriä  ja Koski-inventoinnissa ilmoitetaan 2,2 metriä . Ylä- ja alapuolisten järvien vedenpintojen erotus on 3,0 metriä. Kosken yläpuolisten vesisten valuma-alueen pinta-ala on 6 889,47 neliökilometriä ja sen järvisyys on 20,12 % . Virtaamatiedot vaihtelevat enemmän. Vesistöviranomaiset ilmoittavat keskivirtaamaksi 53 kuutiometriä sekunnissa (mitattu vuosina 1996–2010 ). Koski-inventoinnissa on keskivirtaamaksi ilmoitettu 60 m³/s .

## Luontoarvoja
Koskijakso kuluu mukaan Konnevesi-Laukaa-melontareittiin. Melojat kiertävät kosken pohjoispuolitse, jossa sijaitsee vetoura, sillä koskella liikkuminen on luvanvaraista . Kosken ympäristö on rehevää koivumetsää . Koskessa kalastamiseen myydään erikseen kalastuslupia .

## Historiaa
Kosken pohjoispuolella on Simunan talo, jonka asutuksesta on muodostunut Simunan kylä. Kynsiveden pintaa on aikoinaan alennettu kosken niskaa perkaamalla 60 senttimetriä, jolloin kosken putouskorkeus on alentunut saman verran. Koskeen rakennettiin vuonna 1896 vesimylly . Simunankoski oli aikoinaan presidentti Kekkosen suosima kalapaikka, josta on paikalle kiinnitetty muistolaatta .

## Lähteet

## Aiheesta muualla
* Virtaama- ja vedenkorkeustiedot: Kuusvesi, Simuna (vuosilta 1951–2022), vesi.fi
* Virtaama- ja vedenkorkeustiedot: Leivonvesi, Simuna (vuosilta 1974–2022), vesi.fi
Dynamo Alma-Ata

**Dynamo Alma-Ata** oli jääpalloseura Alma-Atan kaupungista, (*nyk. Almaty*) Kazakstanista. Se nousi Neuvostoliiton jääpallon pääsarjaan ensimmäistä kertaa kaudeksi 1958, ja se pelasi korkeimmalla sarjatasolla Neuvostoliiton hajoamiseen asti. Sen jälkeen Dynamo pelasi Venäjän jääpallon pääsarjassa yhden kauden 1992-1993. Seuraavana kautena 1993-1994 Dynamo vetäytyi rahoituksen puutteen takia sarjasta kesken kauden.

Seuralla on ollut vuosien varrella useita nimiä, kuten Burevestnik ja SKIF 1950- ja 60-lukujen taitteessa. Neuvostoliiton jääpallomestaruuden seura voitti ensimmäisen kerran kaudella 1976/77 ja samana vuonna myös Eurooppa-cupin Ruotsissa. Toinen mestaruus tuli kaudella 1989/90. kerran seura oli mitaleilla kaudella 1965/66 saavuttaen pronssia.

## Saavutuksia
**Saavutuksia Neuvostoliiton mestaruussarjassa:**
* **2 kultaa** 1977, 1990
* ** 6 hopeaa** 1973, 1975, 1976, 1978, 1979, 1981
* ** 6 pronssia** 1966, 1967, 1971, 1974, 1983, 1992

## Aiheesta muualla
* ibdb.bandysidan.nu - Dynamo Almaty
Rajamäen koulu

**Rajamäen koulu** on Nurmijärven Rajamäellä toimiva alakoulu (luokka-asteet 1–6). Se käsittää viisi erillistä rakennusta. A-rakennus on kaikkein suurin, ja siinä on normaalien luokkien lisäksi tekstiilityön, teknisen käsityön, ympäristötiedon, liikunnan, kuvaamataidon ja ATK:n luokat.  B-rakennuksessa on englannin luokka ja muita normaaleja luokkia. C-rakennuksessa on musiikin luokka ja muita normaaleja luokkia. D-rakennus on nykyisin tyhjillään. Aikaisemmin siinä on toiminut terveydenhuolto. E-rakennuksessa on kuraattori, terveydenhoitaja ja erityisluokkia.

## Katso myös
* Rajamäen yläaste
*Rajamäen lukio

## Aiheesta muualla
*http://www.nurmijarvi.fi/koulut/rajamaen_koulu
Allan a Dale

**Allan-a-Dale** tai **Allen a Dale** on hahmo Robin Hoodista kertovissa tarinoissa. Hän esiintyy Robin Hood -balladeissa vain yhden kerran, 1600-luvun loppupuolen balladissa, jossa Robin pelastaa Allanin rakastetun joutumasta naimisiin vanhan ritarin kanssa. Myöhemmissä moderneissa romaaneissa ja lastenkirjoissa hän on yksi Robin Hoodin iloisista veikoista eli Sherwoodin metsässä elävistä lainsuojattomista metsäsisseistä ja usein kiertävä laulaja minstreli.

## Lähteet
Mitä vain vuokses teen

**Mitä vain vuokses teen** on suomalaisen Tarja Ylitalon studioalbumi vuodelta 1992.

## Kappaleet
#
#
#
#
#
#
#
#
#
#
#
#

## Lähteet
Martti Kantola

**Martti Heikki Kantola** (20. huhtikuuta 1909 Tampere – 22. heinäkuuta 1994 Turku) oli suomalainen fyysikko. Hän oli Turun yliopiston professori vuodeta 1950, vararehtori 1960–1969. Hän teki kiteiden kimmoisuuden tarkkuusmittauksia ja sekakiteitä ynnä muuta koskevia röntgenspektrografisia tutkimuksia.

## Lähteet
M/S Stavangerfjord

**M/S Stavangerfjord** on Fjord Linen omistama matkustaja-autolautta. Sen neitsytmatkan piti tapahtua toukokuussa 2013, mutta erinäisten myöhästymisten takia se siirtyi heinäkuuhun 2013. M/S Stavangerfjord on maailman ensimmäinen matkustaja-autolautta, joka toimii ainoastaan nesteytetyllä maakaasulla. 

*Stavangerfjord*in sisaralus on *[[M/S Bergensfjord]]*.

## Historia
Stavangerfjord tilattiin 17. maaliskuuta 2010 Bergen Group Fosenin telakalta Norjasta. Laivan runko rakennettiin kuitenkin Stocznia Gdanskin telakalla Puolassa.

9. marraskuuta 2011 Fjord Line ilmoitti, että uusi laiva saa nimekseen *M/S Stavangerfjord*.  Stavangerfjord laskettiin vesille 4. joulukuuta 2012 Puolassa. 

M/S Stavangerfjord kastettiin Bergen Group Fosenin telakalla Rissassa, Norjassa 6. kesäkuuta 2013. Se aloitti liikennöinnin 14. heinäkuuta 2013 reitillä Hirtshals-Stavanger-Bergen. 

## Palvelut
*Ravintolat ja kahvilat
**Commander Buffet -ravintola
**Grieg Gourmet -ravintola
**Oasis Garden Café -kahvila
**Bungalow Wine&Tapas
*Viihde
**Fjord Lounge
*Tax-Free
**Fjord Line on tehnyt sopimuksen Euroopan johtavan tax-free retail-myyjän, Gebr. Heinemannin kanssa. Sopimus sisältää makeisten, alkoholin, tupakkatuotteiden, vaatteiden ja kosmetiikan myyntioikeudet laivalla.
*Kokoustilat
**Laivalla on monia muunneltavia kokoustiloja.

## Hyttiluokat
M/S Stavangerfjordilla on 306 hyttiä useissa hyttiluokissa. Kaikki hytit sijaitsevat autokannen yläpuolella ja niissä on WC, suihku ja TV.
***Suite**
** Neljän hengen hytti parisängyllä, sohvalla ja minibaarilla.
***DeLuxe**
** Kolmen hengen erikokoisia luksushyttejä parivuoteella, sohvalla ja minibaarilla.
***Mini DeLuxe**
** Kolmen hengen erikokoisia luksushyttejä eri puolilla laivaa. Parivuode, sohva ja minibaari.
***Standard**
** Kahden ja neljän hengen hyttejä eri puolilla laivaa. Erilliset vuoteet. Osassa hyteistä rajoitettu merinäköala. Saatavilla myös hyttejä ilman ikkunaa.
Lisäksi laivalla on myös lepotuolipaikkoja, jotka ovat matkustajien käytössä kesäisin.

## Lähteet
Underworld

**Underworld** tarkoittaa seuraavia asioita:

## Elokuvat ja televisio
* *[[Alamaailma]]* (*Underworld*), yhdysvaltalainen elokuva vuodelta 1927
* *[[Underworld (vuoden 1937 elokuva)|Underworld]]*, yhdysvaltalainen elokuva vuodelta 1937
* *[[Underworld (vuoden 1985 elokuva)|Underworld]]*, brittiläinen elokuva vuodelta 1985
* *[[Underworld (vuoden 1996 elokuva)|Underworld]]*, yhdysvaltalainen elokuva vuodelta 1996
* *[[Underworld (elokuvasarja)|Underworld]]*, elokuvasarja
** *[[Varjojen valtakunta]]* (*Underworld*), vuodelta 2003
** **', vuodelta 2006
** **', vuodelta 2009
** **', vuodelta 2012
* ''[[Underworld (televisiosarja)|Underworld]]'', brittiläinen televisiosarja vuodelta 1997

== Kirjallisuus ==
* ''[[Alamaailma (romaani)|Alamaailma]]'' (''Underworld''), Don DeLillon romaani
* ''[[Resident Evil: Underworld]]'', S. D. Perryn romaani

== Musiikki ==
* [[Underworld (yhtye)|Underworld]], englantilainen yhtye
* ''[[Underworld (Adagion albumi)|Underworld]]'', Adagion albumi
* ''[[Underworld (Divinylsin albumi)|Underworld]]'', Divinylsin albumi
* ''[[Underworld (Symphony X:n albumi)|Underworld]]'', Symphony X:n albumi

== Sarjakuvat ==
* [[Underworld (sarjakuvahahmo)|Underworld]], Marvel Comicsin sarjakuvahahmo
* ''[[Underworld (strippisarjakuva)|Underworld]]'', strippisarjakuva

== Videopelit ==
* **', *Underworld*-elokuvasarjaan perustuva videopeli vuodelta 2004
* *[[Tomb Raider: Underworld]]*, videopeli vuodelta 2008.
Peltovuoman koulu

**Peltovuoman koulu** () on Enontekiön Peltovuoman kylässä toimiva kaksikielinen alakoulu (luokka-asteet 0-6). Peltovuoman kansakoulu on aloittanut toimintansa syksyllä 1930. Nykyinen koulurakennus valmistui vuonna 1952. Vuonna 1992 aiempi Nunnasen koulu lakkautettiin ja koulupiirin 1-2. luokat siirtyivät Peltovuoman koululle. Saamenkielisen opettajan virka koululle saatiin vuonna 1993. Koulu on kahden opettajan koulu, jossa annetaan opetusta sekä suomeksi että pohjoissaamen kielellä. 

Lukuvuonna 2010/2011 koulussa oli 11 oppilasta. Vuonna 2016 koulua kävi Tilastokeskuksen mukaan vain 2 peruskoululaista. 

Peltovuoman koulun ja päiväkoti kuuluu Yhteispohjoismaisen kirjastoauton kiertoreittiin.

## Lähteet

## Aiheesta muualla
Érika Abril

**Érika Abril Suárez** (s. 29. maaliskuuta 1978 San José de Pare, Boyacá) on kolumbialainen kestävyysjuoksija. Hän kilpaili vuoden 2012 kesäolympialaisissa Lontoossa ja jäi naisten maratonissa 51. sijalle. Hän teki ajalla 2.33.33 uuden kansallisen ennätyksen.

## Lähteet

## Aiheesta muualla
*
Taito Kantonen

**Taito Almar Kantonen** (24. huhtikuuta 1900 Karstula – 26. huhtikuuta 1993 Springfield, Ohio, Yhdysvallat) oli amerikansuomalainen luterilainen teologi. Hän oli vuodesta 1932 Hamma Divinity Schoolin systemaattisen teologian professori. Hän sai Helsingin yliopiston teologian kunniatohtorin arvon 1955.

## Lähteet
Nuorisotakuu

**Nuorisotakuu** on vuoden 2013 alussa Suomessa voimaan tullut nuorten yhteiskuntatakuu, jossa alle 25-vuotiaalle työttömälle ja alle 30-vuotiaalle vastavalmistuneelle taataan kolmen kuukauden kuluessa töitä, koulutusta tai muita työllistymistä auttavia tukitoimia.

Hallituksen tavoitteena on, että 2010-vuosikymmenen loppuun mennessä 20–24-vuotiaista yli 90 prosentilla on perusasteen jälkeinen tutkinto.

Nuorisotakuun kokeilu aloitettiin vuonna 1981, kun 13 miljoonaa markkaa osoitettiin nuorten yhteiskuntatakuun kokeiluun. Määriteltiin, että kunnan on tarjottava työ- tai harjoittelupaikka yli kolme kuukautta työttömänä olleelle nuorelle. Kokeilu liittyi niin sanottuun Rinteen mallin mukaisiin aktiivisiin työllistämistoimiin.

Vuonna 2019 Helsingin Sanomat raportoi hankkeeseen liittymättömästä samannimisestä yhdistyksestä, joka keräsi yksityishenkilöiltä rahaa puhelimitse. Yhdistys väitti tekevänsä yhteistyötä opetusministeriön kanssa, mikä ei pitänyt paikkaansa. Samoin yhdistys väitti valheellisesti tekevänsä yhteistyötä työ- ja elinkeinotoimiston palveluiden kanssa. Yhdistyksen palkanmaksu takkusi, ja entiset työntekijät kertoivat ongelmista.

## Lähteet

## Aiheesta muualla
* Nuorisotakuu.fi (arkistoitu)
Franjo Tuđmanin lentoasema

**Franjo Tuđmanin lentoasema** , on Kroatian pääasiallinen kansainvälinen lentoasema. Lentoasema sijaitsee 10 kilometrin päässä Zagrebista. Vuonna 2012 lentoasema palveli 2 343 309 matkustajaa. Lentoasema on Croatia Airlinesin solmukohta. Vuonna 2013 on määrä alkaa lentoaseman laajennus, joka valmistunee  2015.

## Historia

*1909 - Zagrebin ensimmäinen lentopaikka rakennettiin kaupungin länsiosaan.
*1927 - Charles Lindbergh laskeutui Borongajn lentopaikalle (Zagrebin itäosassa) Atlantin valtameren ylityksen jälkeen.  
*1928 - Lentokentälle aloitettiin matkustajaliikenne 15. helmikuuta. 
*1947 - Kaupalliset toiminnot siirrettiin entiseen lentotukikohtaan kaupungin lounaispuolelle, Luckon kylään. Parhaillaan Luckossa ollut kenttä palveli 167&nbsp;000:ta matkustajaa.   
*1962 - Uusi lentoasema avattiin Plesoon Luckon kaakkoispuolelle. 
*1966 - Zagrebin lentoasemalle avattiin moderni matkustajaterminaali, jonka pinta-ala oli 5&nbsp;000 m2.    
*1974 - Kiitotietä laajennettiin 3252 metrin pituiseksi, ja terminaalia laajennettiin. Laajennuksen jälkeen terminaalin pinta-ala oli 12&nbsp;000 m2.
*2004 - Lentoasemalle asennettiin CAT-IIIb Instrument Landing System (ILS).    
*2008 - VIP-terminaali avattiin. Terminaalia laajennettiin 15&nbsp;000 m2:iin.   
*2013-2015 - Uuden, 70 000 m2:n kokoisen terminaalin rakennustöiden on määrä alkaa huhtikuussa, tai viimeistään toukokuussa 2013. Terminaalin laajennustöiden myötä lentoaseman vuosittainen matkustajakapasiteetti kasvaa 5,5 miljoonaan matkustajaan. Terminaalin on määrä valmistua kesällä 2015.

## Lentoyhtiöt ja kohteet

## Lähteet

## Aiheesta muualla
Sidi Mohammed ben Abdallahin museo

**Sidi Mohammed ben Abdallahin museo** () on vuonna 1980 perustettu museo Essaouiran kaupungissa Marokossa. Kahdessa kerroksessa *[[Essaouiran medina|medinan]]* Laâlouj-kadun varrella sijaitsevassa 1800-luvun rakennuksessa toimiva museo on nimetty Marokon sulttaanin Muhammad III:n eli Sidi Mohammed ben Abdallahin mukaan, joka on modernin Essaouiran kaupungin perustaja. Museo oli Muhammad III:n virallinen asunto. 

Museossa on esillä Essaouiran alueen mattoja, asusteita, aseita, koruja ja musiikkisoittimia. Lisäksi museossa on näytteillä kaupungin edustan Mogadorinlahdesta löydettyjä foinikialaisten ja roomalaisten aikaisia esineitä. Sidi Mohammed ben Abdallahin museo esittelee myös vanhoja kuvia kaupungista, ja siellä on osasto paikallisten käsityöläisten töissään käyttämien symbolien ja merkkien selityksille.

## Lähteet
Love Bites

**"Love Bites"** on brittiläisen rockmusiikkia esittävän Def Leppardin kappale vuodelta 1987.

"Love Bites" on neljäs raita yhtyeen vuonna 1987 ilmestyneellä studioalbumilla *[[Hysteria (albumi)|Hysteria]]*. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Love Bites" ilmestyi 1. heinäkuuta vuonna 1988 *Hysteria*-albumin järjestyksessään kuudentena singlenä "Womenin", "Animalin", "Pour Some Sugar on Men", nimikkoraita "Hysterian" ja "Armageddon Itin" jälkeen. Yhdysvalloissa "Love Bites" sijoittui ensimmäiselle listasijalle Billboardin singlelistalla, ja se on tähän mennessä toistaiseksi ainoa Def Leppardin single joka on saavuttanut kärkipaikan Billboardin singlelistalla. "Love Bitesin" sijoituttua listakärkeen Def Leppard oli vallannut Billboardin singlelistan kärkikolmikon "Pour Some Sugar on Men" ollessa listan toinen ja "Armageddon Itin" kolmas. "Love Bitesin" b-puolella ilmestyi alun perin vuoden 1983 *[[Pyromania (albumi)|Pyromania]]*-studioalbumilla ilmestyneen kappaleen "Billy's Got a Gunin" Hollannissa nauhoitettu liveversio.

Kappaleesta kuvattiin myös musiikkivideo, jonka ohjasivat Jean Pellerin ja Doug Freel. Videotallenteena kyseinen musiikkivideo on julkaistu esimerkiksi vuoden 1988 VHS/Laserdisc-julkaisulla *[[Historia (Def Leppardin videojulkaisu)|Historia]]*, joka ilmestyi DVD-formaatissa vuonna 2001 yhdessä yhtyeen toisen kotivideojulkaisun, *n* kanssa.

"Love Bites" on yksi Def Leppardin tunnetuimpia ja menestyneimpiä kappaleita, ja sitä pidetään yhtenä 1980-luvun rockmusiikin parhaista balladeista. Kappaleen ilmestymisen myötä se on lukeutunut yhtyeen ohjelmistoon jokaisen kiertueen aikana sen huikean menestyksen johdosta. 

## Mukana julkaisuilla
**[[Hysteria (albumi)|Hysteria]]* (1987)
***' ([[1995]], [[kokoelmalevy|kokoelma-albumi]])
*''[[Best Of (Def Leppardin albumi)|Best Of]]'' ([[2004]], kokoelma-albumi)
*''[[Rock of Ages: The Definitive Collection]]'' ([[2005]], kokoelma-albumi)
***' (2011, livealbumi)

### Videotallenteet
"Love Bitesin" musiikkivideo on mukana seuraavilla Def Leppardin videotallenteilla;

**[[Historia (Def Leppardin videojulkaisu)|Historia]]* (VHS ja Laserdisc/1988, DVD/2001)
*** (VHS/1989, DVD/2001)
**[[Visualize]]* (VHS/1993, DVD/2001)
**[[Video Archive]]* (VHS/1995, DVD/2001)
**[[Best of the Videos]]* (DVD/2004)
**[[Rock of Ages - The DVD Collection]]* (DVD/2005)

## Lähteet
Sydän lyö

**Sydän lyö** (*Bounce*) on vuonna 2000 ensi-iltansa saanut, Don Roosin käsikirjoittama ja ohjaama romanttinen draamaelokuva, jonka pääosia esittävät Ben Affleck ja Gwyneth Paltrow.

## Juoni
Mainosmies Buddy Amaral (Ben Affleck) on palaamassa työmatkalta ja tapaa lentokentällä perheenisä Greg Janellon (Tony Goldwyn), jolle tarjoaa oman lentolippunsa ja jää itse yöksi kaupunkiin. Aamulla hän kuulee lentoa kohdanneesta onnettomuudesta, tuntee syyllisyyttä ja ratkeaa juomaan. Hän päättää ottaa yhteyttä Janellon leskeen (Paltrow) hyvittääkseen tapahtuneen.

## Rooleissa

## Lähteet
RKO 281 – tapaus ”Citizen Kane”

**RKO 281 – tapaus ”Citizen Kane”** (*RKO 281*) on vuonna 1999 ensi-iltansa saanut Benjamin Rossin ohjaama historiallinen draamaelokuva Orson Wellesin kuuluisan elokuvan *[[Kansalainen Kane]]* myrskyisistä syntyvaiheista. Wellesiä esittää Liev Schreiber.

## Lähteet
Vehkojan koulu

**Vehkojan koulu** on peruskoulu Hyvinkäällä. Koulu on perustettu vuonna 1967 ja sen yhteydessä on toiminut myös lukio. Nykyisellään koulussa on perusopetuksen vuosiluokat 3–9 ja kaksi ensimmäistä luokka-astetta suoritetaan Anttilan koulussa. Oppilaita on noin 560.

## Historia
Vehkojan koulu aloitti toimintansa Puolimatkan yhteiskouluna lukuvuonna 1967–1968. Koulu toimi Hyvinkäänkylän vanhassa kansakoulussa.
 
Lukuvuonna 1972–1973 siirryttiin uusiin tiloihin. Pääsuunnittelijana oli kaupunginarkkitehti Eila Karaila. Nykyinen koulurakennus vihittiin käyttöön 12. joulukuuta 1972.
 
Lukuvuonna 1976–1977 koulu toimi ensimmäistä vuottaan Vehkojan yläasteena.

Vuonna 1996 Vehkojan lukio lakkautettiin ja toiminta sekä koulun opettajat siirtyivät Hyvinkään yhteiskouluun ja Hyvinkään Sveitsin lukioon.

## Ystävyyskoulu
Vehkojan koulun ystävyyskoulu on Kaakkois-Kiinassa sijaitseva Yiwu primary school.

## Rehtorit
*Viljo Koho (1934–1985), Vehkojan koulun perustaja, johti koulua lähes kaksi vuosikymmentä.
*Juhani Silván, joka oli Kohon läheinen työtoveri. Hänen aikanaan 1989 koulua laajennettiin.
*Arto Nykänen, joka toimi rehtorina vuosina 1998–2001.
*Antti Ahvenniemi, pitkäaikainen koulun opettaja, joka toimi rehtorina vuosina 2001–2013.
*Janne Peräsalmi, joka on toiminut rehtorina vuodesta 2014.

## Lähteet
* Vehkojan koulun verkkosivut
* Vehkojan koulun vaiheita
Seabiscuit – amerikkalainen legenda

**Seabiscuit – amerikkalainen legenda** (*Seabiscuit*) on vuonna 2003 ensi-iltansa saanut Gary Rossin käsikirjoittama ja ohjaama elokuva, joka perustuu Laura Hillenbrandin kirjaan 1930–1940-lukujen tunnetusta Seabiscuit-nimisestä kilpahevosesta. 

Elokuva oli ehdolla seitsemän Oscar-palkinnon saajaksi, muun muassa vuoden parhaaksi elokuvaksi.
American Film Institute valitsi sen vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Lähteet
Palokka Records

**Palokka Records** oli vuonna 2008 perustettu suomalainen musiikkituotantoyhtiö/kulttuurikollektiivi. Yhtiön meriitteihin kuuluu muun muassa Constantinen voittama Vuoden tulokas 2011 -palkinto Finnish Metal Awards -gaalassa. Palokka Records sai nimensä jyväskyläläisen Palokan kaupunginosan mukaan. Yhtiö ajautui konkurssiin vuoden 2013 lopulla. 

## 87th Store

87th Store oli Palokka Recordsin verkkokauppa, joka myi levyjä, paitoja sekä muita oheistuotteita. Verkkokauppa myi pääosin Palokka Recordsin artistien tuotteita, mutta valikoimaan kuului myös muutamien muiden valikoitujen artistien merchandisea. 

## Yhtyeet

* Board of Aves (2009-2012)
* Constantine (2010–2013)
* Reesus (2009–2011)
* The Liar (2010–2013)

## Julkaisut

{| style="width: 100%;"
|-
| style="vertical-align: top; width: 50%;" |
* Reesus: *[[Hyppy tyhjyyteen]]* (2008, EP)
* Deafen: *[[Tuli Palossa]]* (2009, EP)
* Deafen: *[[Riistä]]* (2009, single)
* Board of Aves: *[[Board of Aves]]* (2010, EP)
* Reesus: *[[Milloin meille tulee silmät?]]* (2011, albumi)
* The Liar: *[[Shallow]]* (2011, single)
* Constantine: *[[Through The Veil Of Death]]* (2011, single)
* Constantine: *[[Divine Design]]* (2011, albumi)
* Constantine: *[[The Shadow Within]]* (2012, single)
* Board of Aves: *[[Wasted -single]]* (2012, single)
* Board of Aves: *[[Settled Mind]]* (2012, single)
* Board of Aves: *[[Decade After]]* (2012, albumi)
* The Liar: *[[Bad Excuse]]* (2012, single)
* The Liar: *[[Hard Times, Happy Lives]]* (2012, albumi)
* Constantine: *[[World Undefined]]* (2013, single)
* Constantine: *[[Lost Inside a Mind]]* (2013, single)

## Lähteet
* http://www.palokkarecords.com 
* http://www.87thstore.fi 
* http://www.constantineband.net
Kanttorila

**Kanttorila** oli Suomessa vuoteen 1944 saakka evankelisluterilaisen kirkon lukkari-urkurin virkatalo tai virkatalon osa, johon kuului kanttori-urkurin asunto maa-alueineen. Kanttorilaan saattoi kuulua viljelymaata ja maatalousrakennukset riippuen seurakunnan päätöksestä. Kanttorila kuului vakinaisen kanttori-urkurin virkaan palkkaetuna. Kanttorila voi sijaita niin kaupunki- kuin maaseurakunnissa.

Jos kanttori-urkurin asuntoon ei liittynyt seurakunnan omistamaa maa-aluetta, sitä kutsuttiin virka-asunnoksi vuonna 1944 annetussa ja vuonna 1954 muutetussa *laissa evankelis-luterilaisten seurakuntien virkataloista*.

## Katso myös
*Pappila

## Lähteet
Ahmed Baban instituutti

**Ahmed Baban instituutti** (, ) on Malissa Timbuktun kaupungissa sijaitseva kirjasto ja tutkimuskeskus. Se perustettiin Yhdistyneiden Kansakuntien tiede- ja kulttuurijärjestön Unescon aloitteesta vuonna 1973. Rahoitus saatiin pääosin Kuwaitista. Instituutti on nimetty 1600-luvulla vaikuttaneen timbuktulaisen oppineen Ahmad Baba al Massufin mukaan. Se toimii nykyään uudessa, vuonna 2009 valmistuneessa rakennuksessa.

## Kokoelmat

Ahmed Baban instituutin kokoelmissa on noin 30 000 tieteellistä kirjaa ja käsikirjoitusta, joista suurin osa on 1300–1500-luvuilta. Nämä niin sanotut Timbuktun käsikirjoitukset käsittelevät muun muassa tähti-, lääke-, ja kasvitieteitä sekä matematiikkaa ja biologiaa. Ne ovat suurimmaksi osaksi arabiankielisiä, mutta joukossa on tekstejä myös muualta Pohjois-Afrikan sekä Välimeren maiden alueelta. Instituutin kokoelmaa on alettu tallentamaan digitaaliseen muotoon Unescon johdolla. Yhteensä vanhoja käsikirjoituksia on Timbuktussa arvioitu olevan eri kokoelmissa noin 700 000 kappaletta.

## Malin sisällissodan aiheuttamat tuhot
Malin sisällissodan aikana vuonna 2012 Timbuktu joutui ääri-islamilaisen Ansar al Dine -ryhmittymän haltuun. Ranskan johtaman liittouman joukot vapauttivat kaupungin tammikuun lopulla 2013. Ahmed Baban instituuttia yhtenä tukikohtanaan pitäneet islamistit sytyttivät vetäytyessään rakennuksen tuleen ja suuren määrän sen kokoelmista arvellaan tuhoutuneen.

## Lähteet
*Tombouctou Manuscripts Project – Ahmed Baba Institute of Higher Learning and Islamic Research 
### Viitteet
Chancel Ilunga Sankuru

**Chancel Ilunga Sankuru** (s. 28. joulukuuta 1995 Lubumbashi) on kinshasankongolainen keskipitkän matkan juoksija. Hän kilpaili vuoden 2012 kesäolympialaisissa Lontoossa naisten 1 500 metrin juoksussa, mutta putosi ensimmäisellä kierroksellta jäätyään erässään 14. sijalle. Sankurusta tuli nuorin Kongon demokraattista tasavaltaa olympialaisissa koskaan edustanut urheilija.

## Lähteet
Arthur Freed

**Arthur Freed**, alk. **Arthur Grossman** (9. syyskuuta 1894 Charleston – 12. huhtikuuta 1973 Los Angeles) oli yhdysvaltalainen sanoittaja ja elokuvatuottaja. Hän voitti kaksi Oscar-palkintoa elokuvilla *[[Pariisin lumoissa]]* (1951) ja *[[Gigi (elokuva)|Gigi]]* (1958). Muita hänen tuottamiaan elokuvia ovat *[[Me villissä lännessä]]* (1943), *[[Juna kulkee länteen]]* (1946) , *[[Sinun kanssasi kahden]]* (1948), *[[Lumottu laakso]]* (1954) ja *[[Laulavat sadepisarat]]* (1952). Sanoittajana hän työskenteli paljon yhteistyössä säveltäjä Nacio Herb Brownin kanssa. Freedin tunnetuimpiin sanoituksiin kuuluvat ”Singin’ in the Rain”, ”Temptation”, ”All I Do Is Dream of You”, ”You Are My Lucky Star” ja ”Good Morning”. Freed valittiin Songwriters Hall of Fameen vuonna 1972.

## Lähteet

## Aiheesta muualla
*
Miroslav Stevanović

**Miroslav Stevanović** (s. 29. heinäkuuta 1990 Zvornik, Jugoslavia) on bosniahertsegovinalainen jalkapalloilija. Hän edustaa sveitsiläisseura Servetteä ja on pelipaikaltaan laitalinkki.

## Seurajoukkueura
2. tammikuuta 2013 Stevanović siirtyi Sevillaan viisivuotisella sopimuksella. Hän pelasi ensimmäisen ottelunsa joukkueessa 9. tammikuuta 2013 Copa del Reyssä Mallorcaa vastaan. Hän on Espanjan jälkeen pelannut ulkomailla Unkarissa, Kreikassa ja kesästä 2017 lähtie Sveitsissä.

## Maajoukkueura

Stevanović pelasi ensimmäisen maaottelunsa vuonna 2012. Hän on pelannut kaikkiaan 14 maaottelua ja tehnyt niissä kaksi maalia: elokuussa 2012 ystävyysottelussa Walesia vastaan ja maaliskuussa 2021 MM-karsintaottelussa Suomea vastaan.

## Lähteet
Vrahovice

**Vrahovice** on kylä Olomoucin läänissä Tšekissä. Se on hallinnollinen osa Prostějovin kaupunkia. Kylässä on noin 3&nbsp;400 asukasta.
Kenny Gamble

**Kenneth ”Kenny” Gamble** (s. 11. elokuuta 1943 Philadelphia) on yhdysvaltalainen laulaja, lauluntekijä ja äänitetuottaja. Hän oli yhdessä Leon Huffin kanssa yksi philadelphialaisen soul-musiikin tärkeistä vaikuttajista 1960-luvun lopulta lähtien. Gamble ja Huff valittiin vuonna 1995 Songwriters Hall of Fameen ja vuonna 2008 Rock and Roll Hall of Fameen.

## Lähteet
Alessia Trost

**Alessia Trost** (s. 8. maaliskuuta 1993 Pordenone) on italialainen korkeushyppääjä.

Vuonna 2009 Trost voitti kultaa alle 18-vuotiaiden MM-kilpailuissa tuloksella 187 cm ja Euroopan nuorten olympiafestivaaleilla tuloksella 185. Hän sai hopeaa nuorten olympialaisissa 2010 tuloksella 186. Alle 20-vuotiaiden EM-kilpailuissa 2011 hän oli neljäs. Vuonna 2012 hän voitti kultaa alle 20-vuotiaiden MM-kilpailuissa hypättyään 191 cm.

Vuonna 2013 Trost sijoittui Göteborgin sisäratojen EM-kilpailuissa neljänneksi. Samana vuonna hän voitti kultaa Tampereen alle 23-vuotiaiden EM-kilpailuissa ennätyksellään 198&nbsp;cm. Moskovan MM-kilpailuissa Trost oli seitsemäs ja Zürichin EM-kilpailuissa 2014 yhdeksäs.

Prahan sisäratojen EM-kilpailuissa 2015 Trost saavutti hopeaa tuloksella 197&nbsp;cm. Hän voitti kultaa Tallinnan alle 23-vuotiaiden EM-kisoissa. Portlandin MM-hallikilpailuissa 2016 hän oli seitsemäs, Amsterdamin EM-kilpailuissa kuudes ja Rio de Janeiron olympialaisissa viides. Hän karsiutui loppukilpailusta Lontoon MM-kilpailuissa 2017.

Trost saavutti pronssia Birminghamin sisäratojen MM-kilpailuissa 2018 tuloksella 193. Hän sijoittui kahdeksanneksi Berliinin EM-kilpailuissa 2018. Hän karsiutui loppukilpailusta 2019 sekä Glasgow'n EM-hallikilpailuissa että Dohan MM-kilpailuissa. Toruńin EM-hallikilpailuissa 2021 hän oli kuudes. Samana vuonna järjestetyissä Tokion olympialaisissa hän karsiutui loppukilpailusta.

Sisäradoilla hänen ennätyksensä on 200&nbsp;cm, jonka hän hyppäsi 29. tammikuuta 2013 Trinecissä.

## Lähteet

## Aiheesta muualla

* Alessia Trostin Twitter-tili
Emiliano Rodríguez

**Emiliano Rodríguez** (s. 10. kesäkuuta 1937 San Feliz de Torío) on espanjalainen pääsarjauransa lopettanut koripalloilija. Urheilu-uransa jälkeen hänet valittiin FIBA Hall of Fameen.

Rodríguez aloitti pääsarjakoripallon Montcadassa, mutta siirtyi pian Real Madridiin. Madridin paidassa Rodríguez voitti Espanjan-mestaruuden kaksitoista kertaa vuosina 1961–1966 sekä 1968–1973. Lisäksi hän voitti Espanjan-cupin yhdeksän kertaa vuosina 1961–1962, 1965–1967 ja 1970–1973. Rodríguez johdatti joukkueensa neljä kertaa Euroopan cupin mestariksi. Hän lopetti pääsarjauransa vuoteen 1973.

Maajoukkueessa Rodríguez esiintyi 175 ottelussa vuosina 1958–1971. Hän oli mukana kahdessa olympiakisoissa sekä seitsemän kertaa EM-kilpailuissa.

## Lähteet

## Aiheesta muualla
*FIBA Hall of Fame
Leon Huff (muusikko)

**Leon Huff** (s. 8. huhtikuuta 1942 Camden) on yhdysvaltalainen pianisti, lauluntekijä ja äänitetuottaja. Hän oli yhdessä Kenny Gamblen kanssa yksi philadelphialaisen soul-musiikin tärkeistä vaikuttajista 1960-luvun lopulta lähtien. Huff ja Gamble valittiin vuonna 1995 Songwriters Hall of Fameen ja vuonna 2008 Rock and Roll Hall of Fameen.

## Lähteet
Vesa Vuokila

**Vesa Vuokila** (s. 4. elokuuta 1972) on entinen suomalainen jääpalloilija, nykyinen jääpallovalmentaja. Hän edusti viimeksi Ruotsin Allsvenskanissa pelaavaa HT Bandyä. Sen jälkeen hän on toiminut joukkueen valmennustehtävissä.

Suomen A-maajoukkueessa Vuokila on pelannut 79 ottelua. Hän oli mukana myös vuonna 2004 maailmanmestaruuden voittaneessa joukkueessa.

## Saavutukset
**Maajoukkueessa**
*MM-kultaa: 2004
*MM-hopeaa: 1999
*MM-pronssia: 1997
**Seurajoukkueissa**
*SM-hopeaa: 1997

## Lähteet
*International Bandy Database
*Suomen Jääpalloliitto – Miesten MM-kisojen infopaketti
*Suomen jääpalloliitto – A-maaotteluiden maalintekijät
Mikko Aarni

**Mikko Aarni** (s. 31. toukokuuta 1981) on suomalainen entinen jääpalloilija. Hän edusti viimeksi Ruotsin Elitserienissä pelaavaa Sandvikens AIK:a, jossa Aarni lopetti uransa kauden 2011–2012 jälkeen. Keväällä 2011 Aarnista tuli kuudes suomalaispelaaja, joka on voittanut niin Suomen kuin Ruotsin jääpallomestaruuden.

Suomen A-maajoukkueessa Mikko Aarni pelasi 76 ottelua. Hän oli mukana myös vuonna 2004 maailmanmestaruuden voittaneessa joukkueessa.

## Saavutukset
**Maajoukkueessa**
*MM-kultaa: 2004
*MM-hopeaa: 2011
*MM-pronssia: 2006, 2007, 2008 2009, 2010
**Seurajoukkueissa**
*Ruotsin mestaruus: 2011, 2012
*Suomen mestaruus: 2000, 2002, 2004
*SM-hopeaa: 1999, 2001, 2003

## Lähteet
*International Bandy Database
*Suomen Jääpalloliitto – Miesten MM-kisojen infopaketti
*Suomen jääpalloliitto – A-maaotteluiden maalintekijät

Urheilu-uransa jälkeen Aarni on työskennellyt insinöörinä Gävlessä.

### Viitteet
Oluttynnyri

**Oluttynnyri** () on nykyisin yleensä ruostumattomasta teräksestä valmistettu oluen säilytys- ja varastointiastia. Niitä valmistetaan myös muovista. Aiemmin käytetty tammitynnyreitä on valmistettu myös puusta ja myöhemmin alumiinista. Euroopassa yksi suurimpia oluttynnyreiden valmistaja on espanjalainen Envases Tecnicos Zaragoza Sociedad Limitada.

## Tynnyrin valmistus ruostumattomasta
Ruostumattomasta teräksestä valmistettujen oluttynnyreiden pitää kestää painetta ja täyttää elintarvikealan normit. Hitsauksen jälkeen saumat puhdistetaan rautakontaminaatiosta ja hitsausoksidit poistetaan pinnasta, minkä jälkeen saumat passivoidaan ja peitataan korroosiokestävyyden palauttamiseksi. Työvaiheen jälkeen pintaan ei saa jäädä peittauksesta jäämiä, jotka voisivat liueta olueen.

## Tynnyreiden käyttö
Eurooppalainen oluttynnyri on yleensä tilavuudeltaan 20, 30 tai 50 litraa. Oluttynnyrit paineistetaan hiilidioksidilla, kun ne kytketään olutlinjastoon. Hiilidioksidi työntää oluen putkiin, joista se menee jäähdyttimen kautta oluthanalle, josta sitä lasketaan tuoppeihin tai laseihin.

Käytön jälkeen tynnyrit pestään ja desinfioidaan ennen uudelleen täyttöä.

## Ennen terästynnyriä
Aiemmin tynnyri oli aikansa yleispakkaus, jota käytettiin kaikenlaisen irtotavaran kosteuden kestävään pakkaamisen. Olutta, viskiä, konjakkia ja viiniä varastoitiin silloin myös puisiin tynnyreihin, ja vielä nykyäänkin tynnyreitä käytetään alkoholiteollisuudessa esimerkiksi viskin, konjakin ja viinin kypsyttämiseen. Tynnyreitä näihin tarkoituksiin tehdään yleensä tammesta tai esimerkiksi Yhdysvalloissa kasvavasta valkotammesta. Kunnolla tehty tynnyri kestää hyvin hoidettuna käyttöä 50–100 vuotta.

## Lähteet

## Aiheesta muualla

*
Isaac Ware

**Isaac Ware** (1704–1766) oli brittiläinen arkkitehti ja arkkitehtuurikriitikko. Hän tutki ja ihaili erityisesti italialaista renessanssiarkkitehtia Andrea Palladiota. Ware oli syntyisin vaatimattomista oloista ja hankki lapsena toimeentulonsa nokipoikana. Hänen lahjakkuutensa huomattiin sattumalta vuonna 1712 hänen tehdessään taitavia piirroksia katuun. Vuonna 1721 Thomas Ripley otti hänet kasvatikseen ja alkoi kouluttaa hänestä arkkitehtia. Waren teos *The Complete Body of Architechture* (1756–1757) oli aikakautensa arkkitehtuurin hyvän maun opas.

## Lähteet

## Aiheesta muualla
Etyyli-p-hydroksibentsoaatti

**Etyyli-p-hydroksibentsoaatti** eli etyyliparabeeni on p-hydroksibentsoehapon ja etanolin esteri.

Tämä bentsoehaposta valmistettu aine kuluu ryhmään parabeenit ja sen elintarvikkeiden E-koodi on E 214. Aineella pyritään estämään hiivojen ja homeiden kasvua. Parhaiten se toimii happamuudeltaan neuraaleissa ympäristöissä. Sitä käytetään lihoissa ja lihavalmisteissa, makeisissa sekä vilja- ja perunapohjaisissa suolapaloissa. Etyyli-p-hydroksibentsoaatin ylin hyväksyttävä päivittäinen saanti eli ADI-arvo on 10 mg/kg/vrk. 

Etyyli-p-hydroksibentsoaatin kemiallinen kaava on C9H10O3, moolimassa 166,174 g/mol ja CAS-numero 120-47-8. Yhdistettä esiintyy myös semiokemikaalina eliöiden viestinnässä.

## Lähteet

## Aiheesta muualla
*PubChem: Ethyl-p-hydroxybenzoate 
*Human Metabolome Database (HMDB): Ethylparaben 
*Kyoto Encyclopedia of Genes and Genomes (KEGG): Ethyl parahydroxybenzoate 
*ChemBlink: Ethylparaben 
*Pherobase: Semiochemical - ethyl 4-hydroxybenzoate
Kalsiumbentsoaatti

**Kalsiumbentsoatti** eli **kalsiumdibentsoaatti** on bentsoehapon kalsiumsuola. Kalsiumbentsoaatin kidevedettömän muodon kemiallinen kaava on Ca(C7H5O2)2, moolimassa 282,305&nbsp;g/mol ja CAS-numero 2090-05-3.

Kalsiumbentsoaatti on säilöntäaine, jonka elintarvikkeiden E-koodi on E 213. Sitä käytetään myös kotisäilönnässä ja se on tehokas hiivojen, homeiden  ja joidenkin bakteerien tappaja. Kalsiumbentsoaatin ylin hyväksyttävä päivittäinen saanti eli ADI-arvo on 5&nbsp;mg/kg/vrk.

Kalsiumbentsoaatilla on myös monohydraatti eli C14H10O4Ca· H2O ja trihydraatti eli C14H10O4Ca· 3H2O.

## Lähteet

## Aiheesta muualla
*PubChem: Calcium benzoate 
*ChemBlink: Calcium benzoate 
*Food and Agriculture Organization of the United Nations: Calcium benzoate  (pdf)
Metyyli-p-hydroksibentsoaatti

**Metyyli-p-hydroksibentsoaatti** eli **metyyliparabeeni** on p-hydroksibentsoehapon ja metanolin esteri. Yhdistettä voidaan valmistaa bentsoehaposta. Bentsoehapon karboksyyliryhmä on esteröitynyt metanolin kanssa ja para-asennossa on hydroksyyliryhmä. Metyyli-p-hydroksibentsoaatti kuuluu parabeenien aineryhmään.

Metyyli-p-hydroksidibentsoaatti on elintarvikkeiden säilöntäaine, jonka E-koodi on E 218. Yhdiste toimii happamuudeltaan neutraaleissa olosuhteissa estämässä hiivojen ja homeiden kasvua. Metyyli-p-hydroksibentsoaatin ylin hyväksyttävä päivittäinen saanti eli ADI-arvo on 10 mg/kg/vrk.

Metyyli-p-hydroksibentsoaattin kemiallinen kaava on C8H8O3, moolimassa 152,147 g/mol ja CAS-numero 99-76-3.

## Lähteet

## Aiheesta muualla
*PubChem: Methylparaben 
*Human Metabolome Database (HMDB): Methylparaben 
*Kyoto Encyclopedia of Genes and Genomes (KEGG): Methyl parahydroxybenzoate 
*ChemBlink: Methylparaben
Hanna Lekander

**Hanna Katariina Lekander** (s. 1980) on suomalainen näyttelijä. Hän on valmistunut Teatterikorkeakoulusta vuonna 2010. Lekander on esiintynyt neljässä pitkässä elokuvassa sekä muun muassa televisiosarjoissa *[[Mökki (televisiosarja)|Mökki]]* ja *[[Villa Helena]]*. 

Merkittävimmän roolinsa Lekander on tehnyt Ilkka Vanteen ohjaamassa elokuvassa *[[Lupaus (elokuva)|Lupaus]]*. Hän oli roolistaan ehdolla Parhaan naissivuosan Jussi-palkinnon saajaksi vuonna 2006. 

## Filmografia
### Elokuvat

### Televisiosarjat

## Lähteet
* Helsingin freelancenäyttelijät 
*
Rock the Beach

**Rock the Beach** oli Hietaniemen uimarannalla Helsingissä pidetty musiikkifestivaali, joka järjesttiin ensimmäisen kerran 26. ja 28.−29. kesäkuuta 2013. Rock The Beach esitteli rock-yhtyeitä kolmella lavalla kolmen päivän aikana. 

Festivaalin päälava Radio Rock Stage sekä kakkoslava Nokia Musiikki Stage sijaitsivat hiekkarannalla aivan meren tuntumassa, ja kolmas lava Carlings Stage rannan vieressä puiden ympäröimänä. Vuonna 2014 Rock the Beachia ei järjestetty, koska Sonisphere-festivaali pidettiin samalla rannalla pääesiintyjänään Metallica. 

Festivaali teki paluun yksipäiväisenä kesäkuussa 2017 pääesiintyjänään Foo Fighters.

## Esiintyjät
### 2013

*Green Day
*Rammstein
*Stone Sour
*Queens of the Stone Age
*Thirty Seconds to Mars
*Billy Talent
*Danko Jones
*All Time Low
*Enter Shikari
*Paramore
*Airbourne
*Modestep
*A Day to Remember
*Newsted
*Zemfira
*Palma Violets
*Parkway Drive
*Rival Sons

*Apulanta
*Kotiteollisuus
*Haloo Helsinki!
*Huoratron
*Reckless Love
*Jätkäjätkät
*Pää Kii
*Royal Republic
*Rikoslaki
*Flesh Roxon
*Satan Takes A Holiday
*The Blackout
*Graveyard
*Pure Love
*Metz
*Rolo Tomanssi
*Hacktivist
*Elephants from Neptune
*Noora Coban & Natashia Nevermind

### 2017
* Foo Fighters
* Biffy Clyro
* The Kills
* Apulanta
* Vant

## Aiheesta muualla
*Festivaalin kotisivut 

## Lähteet
Martin Lidberg

**Martin Lidberg** (s. 1. helmikuuta 1972 Farsta) on ruotsalainen kreikkalais-roomalaisen painin maailmanmestari. Lidberg voitti urallaan myös yhteensä 19 Ruotsin mestaruutta painissa. Lidberg osallistui olympialaisiin kolmesti parhaana sijoituksenaan kuudes sija. Myös hänen nuorempi veljensä Jimmy Lidberg on kreikkalais-roomalaisen painin olympiamitalisti.
Taide & Design

**Taide & Design** on suomalainen taidelehti jonka ensimmäinen numero ilmestyi 24.5.2009. Lehden tehtävänä on kasvattaa taiteen ja muotoilun julkisuutta. Lehden päätoimittajina ovat toimineet Maria Tjäder-Knight, Maria Hirvi-Ijäs sekä Tuija Ekegren. 

## Lähteet
* 
* 

## Aiheesta muualla
* Lehden kotisivut
Hollo

**Hollo** on muun muassa seuraavien suomalaisten henkilöiden sukunimi:

* Anselm Hollo (1934–2013), amerikkalaistunut runoilija ja kääntäjä, J. A. Hollon poika
* Erkki J. Hollo (s. 1940), oikeustieteilijä ja professori, J. A. Hollon poika
* Ilkka Hollo (s. 1944), kenraaliluutnantti
* J. A. Hollo (1885–1967), kasvatustieteilijä, kääntäjä ja kriitikko
* Konrad Hollo (1892–1974), valokuvaaja
* Lauri Hollo (s. 1970), juoksija, urheilukirjoittaja, freelance-toimittaja ja juoksuvalmentaja
* Volmari Iso-Hollo (ent. *Hollo*, 1907–1969), juoksija.

## Muita merkityksiä
* Hollo, kylä Lempäälässä
Onnenruusu

**Onnenruusu** on suomalaisen Tarja Ylitalon studioalbumi vuodelta 1994.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Earl Clark

**Earl Rashad Clark** (s. 17. tammikuuta 1988, Plainfield, New Jersey) on yhdysvaltalainen koripalloilija, pelipaikaltaan iso laitahyökkääjä. Hän edustaa tällä hetkellä NBA-liigassa pelaavaa Los Angeles Lakersia, ja on ammattilaisurallaan pelannut myös Phoenix Sunsissa sekä Orlando Magicissä.

Ennen ammattilaisuraansa Clark pelasi yliopistokoripalloa Louisvillen yliopiston joukkueessa.

## Lähteet